Atklāta konkursa
Objekta - Valdemāra pamatskolas ēkas piebūves tehniskās dokumentācijas izstrāde, autoruzraudzība un  būvniecība.

Iepirkumu komisijas atbildes uz nolikuma komentāriem

1.jautājums –
Par konkursa nolikuma 3.1.6. punktā noteikto prasību attiecībā uz profesionālās grafiskās programmas licenci
Konkursa nolikuma 3.1.6. punktā noteikts, ka:
“Pretendentam iepirkuma līguma izpildē jānodrošina speciālisti ar atbilstošu profesionālo kvalifikāciju:
Būvprojekta izstrādātājs – sertificēts arhitekts ar spēkā esošu arhitekta prakses sertifikātu, kuram:
[...]
ir vismaz viena (1) profesionālās grafiskās programmas licence (Autocad, Archicad, Revit vai taml.).”
Lūdzam Iepirkuma komisiju skaidrot, kādēļ prasība par profesionālās grafiskās programmas licenci ir noteikta tieši speciālistam, nevis Pretendentam / projektēšanas uzņēmumam.
Vēršam uzmanību, ka praksē profesionālo projektēšanas programmu licences parasti tiek iegādātas un reģistrētas uz uzņēmuma vārda, licences tiek administrētas centralizēti uzņēmuma ietvaros, un tās ne vienmēr ir piesaistītas konkrētam speciālistam kā fiziskai personai. 
Ņemot vērā minēto, lūdzam skaidrot kā Pasūtītājs paredzējis pārbaudīt un izvērtēt šīs prasības izpildi?
Kā arī kādi dokumenti tiks uzskatīti par pietiekamiem šīs prasības apliecināšanai?
Vai Pasūtītājs pieļauj, ka prasība tiek izpildīta ar Pretendentam vai tā piesaistītajam projektēšanas birojam piederošu licenci?
Vienlaikus lūdzam izvērtēt iespēju precizēt nolikuma 3.1.6. punktu, nosakot, ka profesionālās grafiskās programmas licence var piederēt Pretendentam, apakšuzņēmējam vai projektēšanas birojam,
nevis obligāti konkrētajam speciālistam. 
Uzskatām, ka šāds precizējums atbilstu faktiskajai tirgus praksei un novērstu iespējamas interpretācijas neskaidrības.

Atbilde:
 Nolikuma 3.1.6. punkta prasība nav interpretējama kā:
· licencei nav obligāti jābūt reģistrētai uz konkrētā speciālista vārda, tā var piederēt pretendentam, projektēšanas birojam, var būt uzņēmuma koplietošanas licence;
· būtiska ir tikai programmatūras pieejamība projekta izstrādes procesā;
· licences īpašumtiesību forma netiks pārbaudīta.

2.jautājums –
Par nolikuma 3.1.6. punktā noteikto pieredzes termiņu
Konkursa nolikuma 3.1.6. punktā attiecībā uz būvprojekta izstrādātāju un atbildīgo būvprojekta vadītāju – autoruzraugu, ir noteikta prasība par pozitīvu pieredzi pēdējo trīs (3) gadu laikā līdz piedāvājuma iesniegšanas dienai.
Lūdzam Iepirkuma komisiju izvērtēt iespēju pagarināt prasīto pieredzes periodu no 3 gadiem uz iepriekšējiem 5 gadiem.
Vēršam uzmanību, ka projektēšanas un būvniecības process publiskām II un III grupas ēkām bieži ir ilgstošs, būvprojekta izstrāde, saskaņošana un realizācija var aizņemt vairākus gadus.
Līdz ar to 3 gadu periods būtiski sašaurina to speciālistu loku, kuri var apliecināt atbilstošu pieredzi. 
Turklāt iepirkuma dokumentācijā noteiktās prasības publiskas II vai III grupas ēkai, jaunbūvei vai pārbūvei, ar noteiktu platību, jau pašas par sevi nodrošina pietiekamu speciālistu kvalifikācijas līmeni. 
Ņemot vērā minēto, uzskatām, ka 5 gadu periods būtu samērīgāks, veicinātu plašāku konkurenci un vienlaikus nemazinātu prasības attiecībā uz speciālistu profesionālo kompetenci. 
Līdz ar to lūdzam grozīt nolikuma 3.1.6. punktu, paredzot, ka prasītā pieredze var tikt apliecināta iepriekšējo 5 gadu laikā.

Atbilde:
Norādām, ka Publiskā iepirkumu likuma izpratnē būvprojekta izstrāde un autoruzraudzība ir pakalpojumi. Saskaņā ar PIL 46. panta trešās daļas 2 punktu,  pasūtītājs ir tiesīgs prasīt informāciju  par būtiskākajiem sniegtajiem pakalpojumiem, pievienojot izziņas un atsauksmes ne vairāk kā par trim iepriekšējiem gadiem, norādot summas, laiku un saņēmējus (publiskas vai privātas personas).
Ņemot vērā minēto, pasūtītājs nepagarinās  nolikuma 3.1.6. punktā noteikto pieredzes apliecināšanas periodu.
